Diari Oficial de la Generalitat Valenciana


Sumari del DOGV 523, del 10-02-1987 (1987/800524)

RESOLUCIÓ de 26 de gener de 1987, de la Conselleria d'Economia i Hisenda, per la qual es convoquen 2 beques d'investigació.
---------------------------------------------------------------------------------------------------------------------------

### Dades del document

Número de DOGV
:   523

Data del DOGV
:   10-02-1987

Secció del DOGV
:   ALTRES DISPOSICIONS

Número del document
:   1987/800524


Data del document
:   26-01-1987

Organisme emissor
:   Conselleria d'Economia i Hisenda

Tipus de document
:   Resolució

Resolució de 26 de gener de 1987, de la Conselleria d'Economia i Hisenda, per la qual es convoquen 2 beques d'investigació.  
Per tal de promoure la investigació aplicada a aspectes relacionats amb el finançament de les Comunitats Autònomes, la Conselleria d'Economia i Hisenda ha resolt de convocar dues beques d'acord amb les bases d'aquesta resolució:   
BASES DE LA CONVOCATORIA  
1. Temes  
Les investigacions becades hauran de ser-ho dels temes següents:   
- Aplicació de l'art. 15 de la LOFCA. Fons de Compensació de serveis mínims.   
- «Indicadors de resultats de gestió d'àrees competencials de les Comunitats Autònomes. Anàlisi de l'experiència de governs regionals europees».   
2. Termini de sol·licitud   
Les beques convocades hauran de sol·licitar-se a partir de l'endemà de la publicació d'aquesta convocatòria en el Diari Oficial de la Generalitat Valenciana, durant el termini de 10 dies naturals.   
3. Dotacions   
Les dotacions de les beques seran de 500.000 pts. cadascuna, i es podran avançar periòdicament quantitats a compte.   
4. Requisits de les sol·licituds.   
Per a optar a aquestes beques els sol·licitants hauran de reunir els requisits següents:   
- Posseir la nacionalitat espanyola.   
- Haver obtingut en els dos últims anys el Títol de Llicenciat en Ciències Econòmiques i Empresarials o cursar en el moment de la sol·licitud l'últim any d'aquesta carrera.   
5. Període i condicions de gaudiment.   
El període de gaudiment de la beca s'iniciarà el dia de la publicació en el Diari Oficial de la Generalitat Valenciana de la seua concessió i acabarà el 31 de desembre de 1987.   
Les beques seran incompatibles amb el gaudiment de qualsevol altra classe d'ajuda o beca, i amb la percepció de qualsevol mena de remuneració.   
6. Formulació de sol·licituds.   
Els impresos de sol·licitud es trametran a la Secretaria General de la Conselleria d'Economia i Hisenda, carrer Colom, 48-4ª, 46011 València, i se'ls adjuntaran els documents següents:   
1. Certificació acadèmica personal completa i acreditativa dels requisits acadèmics exigits, l?original i fotocòpia dels qual compulsats com cal per les autoritats acadèmiques competents.   
2. Currículum Vitae, del qual formaran part les seues dades personals, data de naixement, telèfon i una foto de mida carnet, expedient acadèmic i qualsevol altre document que acredite la possessió d'altres títols o mèrits docents, professionals, coneixements d'idiomes, etc.   
3. Els sol·licitants podran presentar un avantprojecte d'investigació.   
7. Procés de selecció i concessió de beques.   
Les beques seran adjudicades per un jurat presidit pel Conseller d'Economia i Hisenda del qual prendran part com a vocals:   
- El Secretari General de la Conselleria d'Economia i Hisenda.   
- El Director General de Pressuposts.   
- 2 Catedràtics de Fonaments de l'Anàlisi Econòmica, un de la Universitat d'Alacant i l'altre de la de València, nomenats pel Conseller d'Economia i Hisenda.   
- El Secretari General Administratiu que actuarà com a Secretari.   
El jurat es reunirà dins dels deu dies següents a l'acabament del termini de presentació de candidatures i podrà convocar tots aquells candidats que considere convenients per a comprovar mitjançant entrevista aquells extrems i mèrits adduïts que considere d'interés.   
El jurat podrà declarar deserta totalment o parcial l'adjudicació de les beques convocades.   
El veredicte del jurat es farà públic en el Diari Oficial de la Generalitat Valenciana i els candidats per l'únic fet de sol·licitar la beca renuncien a tota classe d'acció judicial o extrajudicial contra el veredicte del jurat i accepten íntegrament el contingut d'aquesta convocatòria.   
8. Obligacions dels becaris.   
1. Els becaris realitzaran aquelles activitats que els siguen encomanades per la Direcció General de Pressuposts de la Conselleria d'Economia i Hisenda per assolir els objectius i pràctica professional i formació que la convocatòria persegueix   
2. Els becaris donaran compte periòdicament a la Direcció General de Pressuposts de l'estat de la seua investigació.   
3. La Conselleria d'Economia i Hisenda podrà publicar els resultats parcials o finals de les investigacions becades.   
4. Cas que es produís incompliment de les obligacions per part dels becaris la Conselleria d'Economia i Hisenda podrà deixar sense efecte les beques.   
València, 26 de gener de 1987.- El Conseller d'Economia i Hisenda: Antoni Birlanga Casanova.